Nafarroa Bai parlamentu-taldeari atxikitako foru parlamentari Txentxo Jiménez Hervás jaunak informazioa eskatu du 2009-2012 eperako Toki Inbertsioen Planari buruz. Hona Toki Administrazioko kontseilariaren erantzuna.
Iruñean, 2010eko azaroaren 8an
Toki Administrazioko kontseilaria: Amelia Salanueva Murguialday
Nafarroa Bai parlamentu-taldeko parlamentari Txentxo Jiménezek eginiko informazio-eskariari erantzunez, Toki Administrazioko Departamentuko Idazkaritza Tekniko Orokorrak jakitera ematen du 155 toki entitatek aurkeztu zituztela erreklamazioak 2009-2012 eperako Toki Inbertsioen Plana onesteari buruzko Toki Administrazioko kontseilariaren ekainaren 22ko 68/2009 Foru Aginduaren aurka. Haien zerrenda erantsi dugu.
Halaber, jakitera ematen da 2009-2012 eperako Toki Inbertsioen Plana onetsi eta aipatutako erreklamazioak ebazten dituen Nafarroako Gobernuaren 2009ko urriaren 5eko erabakiaren aurka, administrazioarekiko auzi-errekurtsoa aurkeztu dutela Larraga, Ezporogi, Lerga eta Eslabako udalek.
Iruñean, 2010eko azaroaren 4an.
Idazkari tekniko nagusia: José Ignacio Sola Jiménez.

